חוק המחשבים

{{ח:התחלה}}
{{ח:כותרת|חוק המחשבים, התשנ״ה–1995}}

{{ח:פתיח-התחלה}}
{{ח:מאגר|2000357}} {{ח:תיבה|ס״ח תשנ״ה, 366|חוק המחשבים|https://fs.knesset.gov.il/13/law/13_lsr_211757.pdf}}; {{ח:תיבה|תשע״ב, 514|תיקון|https://fs.knesset.gov.il/18/law/18_lsr_301405.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳ – הגדרות}}

{{ח:פנימי|פרק ב|פרק ב׳ – עבירות מחשב}}

{{ח:פנימי|פרק ג|פרק ג׳ – נזיקין}}

{{ח:פנימי|פרק ד|פרק ד׳ – תיקוני חקיקה}}

{{ח:פנימי|פרק ה|פרק ה׳ – תקנות}}

{{ח:קטע2|פרק א|פרק א׳ – הגדרות}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”חומר מחשב“ – תוכנה או מידע;
{{ח:ת|סוג=הגדרה}} ”מחשב“ – מכשיר הפועל באמצעות תוכנה לביצוע עיבוד אריתמטי או לוגי של נתונים, וציודו ההיקפי, לרבות מערכת מחשבים, אך למעט מחשב עזר;
{{ח:ת|סוג=הגדרה}} ”מחשב עזר“ – מחשב המסוגל לבצע פעולות חישוב אריתמטיות בלבד ופעולות הכרוכות בביצוע פעולות כאמור;
{{ח:ת|סוג=הגדרה}} ”מידע“ – נתונים, סימנים, מושגים או הוראות, למעט תוכנה, המובעים בשפה קריאת מחשב, והמאוחסנים במחשב או באמצעי אחסון אחר, ובלבד שהנתונים, הסימנים, המושגים או ההוראות אינם מיועדים לשימוש במחשב עזר בלבד;
{{ח:ת|סוג=הגדרה}} ”פלט“ – נתונים, סימנים, מושגים או הוראות, המופקים, בכל דרך שהיא, על ידי מחשב;
{{ח:ת|סוג=הגדרה}} ”שפה קריאת מחשב“ – צורת הבעה המתאימה למסירה, לפירוש או לעיבוד על ידי מחשב או מחשב עזר בלבד;
{{ח:ת|סוג=הגדרה}} ”תוכנה“ – קבוצת הוראות המובעות בשפה קריאת מחשב, המסוגלת לגרום לתיפקוד של מחשב או לביצוע פעולה על ידי מחשב, והיא מגולמת, מוטבעת או מסומנת במכשיר או בחפץ, באמצעים אלקטרוניים, אלקטרומגנטיים, אלקטרוכימיים, אלקטרואופטיים או באמצעים אחרים, או שהיא טבועה או אחודה עם המחשב באופן כלשהו או שהיא נפרדת ממנו, והכל אם אינה מיועדת לשימוש במחשב עזר בלבד.

{{ח:קטע2|פרק ב|פרק ב׳ – עבירות מחשב}}

{{ח:סעיף|2|שיבוש או הפרעה למחשב או לחומר מחשב}}
{{ח:ת}} העושה שלא כדין אחת מאלה, דינו – מאסר שלוש שנים:
{{ח:תת|(1)}} משבש את פעולתו התקינה של מחשב או מפריע לשימוש בו;
{{ח:תת|(2)}} מוחק חומר מחשב, גורם לשינוי בו, משבשו בכל דרך אחרת או מפריע לשימוש בו.

{{ח:סעיף|3|מידע כוזב או פלט כוזב}}
{{ח:תת|(א)}} העושה אחת מאלה, דינו – מאסר חמש שנים:
{{ח:תתת|(1)}} מעביר לאחר או מאחסן במחשב מידע כוזב או עושה פעולה לגבי מידע כדי שתוצאתה תהיה מידע כוזב או פלט כוזב;
{{ח:תתת|(2)}} כותב תוכנה, מעביר תוכנה לאחר או מאחסן תוכנה במחשב, כדי שתוצאת השימוש בה תהיה מידע כוזב או פלט כוזב, או מפעיל מחשב תוך כדי שימוש בתוכנה כאמור.
{{ח:תת|(ב)}} בסעיף זה, ”מידע כוזב“ ו”פלט כוזב“ – מידע או פלט שיש בהם כדי להטעות, בהתאם למטרות השימוש בהם.

{{ח:סעיף|4|חדירה לחומר מחשב שלא כדין}}
{{ח:ת}} החודר שלא כדין לחומר מחשב הנמצא במחשב, דינו – מאסר שלוש שנים; לענין זה, ”חדירה לחומר מחשב“ – חדירה באמצעות התקשרות או התחברות עם מחשב, או על ידי הפעלתו, אך למעט חדירה לחומר מחשב שהיא האזנה לפי {{ח:חיצוני|חוק האזנת סתר|חוק האזנת סתר, התשל״ט–1979}}.

{{ח:סעיף|5|חדירה לחומר מחשב כדי לעבור עבירה אחרת}}
{{ח:ת}} העושה מעשה האסור לפי {{ח:פנימי|סעיף 4|סעיף 4}} כדי לעבור עבירה על פי כל דין, למעט על פי חוק זה, דינו – מאסר חמש שנים.

{{ח:סעיף|6|פעולות אסורות בתוכנה|תיקון: תשע״ב}}
{{ח:תת|(א)}} העורך תוכנה באופן שהוא מסגלה לבצע פעולה מהפעולות המפורטות להלן, במטרה לבצען שלא כדין, דינו – מאסר שלוש שנים:
{{ח:תתת|(1)}} שיבוש פעולתו התקינה של מחשב או הפרעה לשימוש בו;
{{ח:תתת|(2)}} מחיקת חומר מחשב, גרימה לשינוי בו, שיבושו בכל דרך אחרת או הפרעה לשימוש בו;
{{ח:תתת|(3)}} פעולות שתוצאתן מידע כוזב או פלט כוזב, כהגדרתם {{ח:פנימי|סעיף 3|בסעיף 3(ב)}};
{{ח:תתת|(4)}} חדירה לחומר מחשב, כהגדרתה {{ח:פנימי|סעיף 4|בסעיף 4}}, הנמצא במחשב;
{{ח:תתת|(5)}} האזנת סתר, כהגדרתה {{ח:חיצוני|חוק האזנת סתר|בחוק האזנת סתר, התשל״ט–1979}};
{{ח:תתת|(6)}} פגיעה בפרטיות כאמור {{ח:חיצוני|חוק הגנת הפרטיות#סעיף 2|בסעיף 2 לחוק הגנת הפרטיות, התשמ״א–1981}}.
{{ח:תת|(ב)}} המפיץ או מציע לציבור, המעביר לאחר, המחדיר למחשב של אחר או המתקין במחשב של אחר סיסמה, קוד גישה או מידע דומה, כדי שתבוצע פעולה מהפעולות המנויות בסעיף קטן (א) שלא כדין, דינו – מאסר שלוש שנים.
{{ח:תת|(ג)}} המפיץ או מציע לציבור, המעביר לאחר, המחדיר למחשב של אחר או המתקין במחשב של אחר תוכנה או התקן אשר סוגלו לבצע פעולה מהפעולות המנויות בסעיף קטן (א), כדי שתבוצע פעולה כאמור שלא כדין, דינו – מאסר חמש שנים.

{{ח:קטע2|פרק ג|פרק ג׳ – נזיקין}}

{{ח:סעיף|7|עוולה בנזיקין}}
{{ח:ת}} מעשה מן המעשים המנויים להלן הוא עוולה על פי {{ח:חיצוני|פקודת הנזיקין|פקודת הנזיקין [נוסח חדש]}}, והוראותיה של {{ח:חיצוני|פקודת הנזיקין|פקודה זו {{ח:הערה|[צ״ל: הפקודה האמורה]}}}} יחולו עליו –
{{ח:תת|(1)}} הפרעה שלא כדין לשימוש במחשב או בחומר מחשב, בכל דרך שהיא, לרבות על ידי גזילת דבר המגלם חומר מחשב;
{{ח:תת|(2)}} מחיקת חומר מחשב, גרימת שינוי בו או שיבושו בכל דרך אחרת, שלא כדין.

{{ח:סעיף|8|נטל ההוכחה}}
{{ח:ת}} בתובענה שהוגשה לפי {{ח:פנימי|פרק ג|פרק זה}}, על הנתבע הראיה כי המעשה נעשה כדין.

{{ח:סעיף|9|פיצויים}}
{{ח:ת}} לא יינתן פיצוי בתובענה שעילתה {{ח:פנימי|פרק ג|בפרק זה}}, אלא אם כן הוכח כי הנזק נגרם עקב התרשלותו של הנתבע.

{{ח:קטע2|פרק ד|פרק ד׳ – תיקוני חקיקה}}
{{ח:קטע3|פרק ד סימן א|סימן א׳ – דיני ראיות}}

{{ח:סעיף|10|}}
{{ח:ת}} {{ח:הערה|הנוסח שולב {{ח:חיצוני|פקודת הראיות|בפקודת הראיות [נוסח חדש], התשל״א–1971}}.}}

{{ח:קטע3|פרק ד סימן ב|סימן ב׳: דיני חיפוש ותפיסה}}

{{ח:סעיף|11|}}
{{ח:ת}} {{ח:הערה|הנוסח שולב {{ח:חיצוני|פקודת סדר הדין הפלילי (מעצר וחיפוש)|בפקודת סדר הדין הפלילי (מעצר וחיפוש) [נוסח חדש], התשכ״ט–1969}}.}}

{{ח:קטע2|פרק ה|פרק ה׳ – תקנות}}

{{ח:סעיף|12|התקנת תקנות}}
{{ח:ת}} שר המשפטים ממונה על ביצוע חוק זה והוא רשאי, באישור ועדת החוקה חוק ומשפט של הכנסת, להתקין תקנות בכל הנוגע לביצועו.

{{ח:סעיף|13|תחילה}}
{{ח:ת}} תחילתו של חוק זה שלושה חודשים מיום פרסומו.

{{ח:חתימות|נתקבל בכנסת ביום י״ט בתמוז התשנ״ה (17 ביולי 1995).}}
* '''יצחק רבין'''
ראש הממשלה
* '''דוד ליבאי'''
שר המשפטים
* '''עזר ויצמן'''
נשיא המדינה
* '''שבח וייס'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]